text: জোড় মন্দির বাংলাদেশের ময়মনসিংহ জেলায় অবস্থিত প্রাচীন মন্দির ও প্রত্নতাত্ত্বিক নিদর্শন। মুক্তাগাছার মহারানী বিমলা দেবী স্মৃতি বহন করছে এই জোড় শিব ও কালী মন্দির। ময়মনসিংহ জেলার মুক্তাগাছা উপজেলার মুক্তাগাছা শহরের আর্মড পুলিশ ব্যাটালিয়ন ক্যাম্পের সামনে জমিদার বাড়িতে মন্দিরজোড়া অবস্থিত। মুক্তাগাছা উপজেলা থেকে মন্দিরজোড়ার দূরত্ব ১৬ কিলোমিটার।
  
  ইতিহাস 
  ময়মনসিংহের মুক্তাগাছার মহারানী বিমলা দেবী ১৮২০ সালে এই জোড় শিব ও কালী মন্দির স্থাপন করেন। ১৯৭১ সালে বাংলাদেশের স্বাধীনতা যুদ্ধ চলাকালীন মন্দির দুটিতে ব্যাপক ভাংচুর চালানো হয়। এতে করে মূল্যবান পাথরের তৈরি বিগ্রহ ধ্বংস হয়। এছাড়া মন্দিরের মূল্যবান মালামাল লুন্ঠন করা হয়।
  
  বিবরণ 
  
  মন্দির দুটি স্বর্ণকুন্ডশোভিত ও কারুকার্যমন্ডিত। শিব মন্দিরের ভিতরে রয়েছে বাবা বিশ্বনাথের মূর্তি ও কালী মন্দিরের রয়েছে মা কালীর মূর্তি। মন্দির দুটির উচ্চতা প্রায় ১০০ ফুট। পাশেই রয়েছে বিশাল দিঘী।
  
  চিত্রশালা
  
  তথ্যসূত্র
  
  বহিঃসংযোগ 
  
  বিষয়শ্রেণী:ময়মনসিংহ জেলার দর্শনীয় স্থান
  বিষয়শ্রেণী:ময়মনসিংহ জেলার প্রত্নতাত্ত্বিক স্থাপনা
  বিষয়শ্রেণী:বাংলাদেশের ঐতিহাসিক স্থান
  বিষয়শ্রেণী:ময়মনসিংহ জেলার মন্দির
title: জোড় মন্দির